**Տ. Առաքել արքեպիսկոպոս Քարամյան** (), քրիստոնեական եկեղեցական գործիչ, Հայաստանյայց Առաքելական Սուրբ Եկեղեցու Կոտայքի թեմի առաջնորդ (1996 թվականի մայիսի 30-ից)։

Կենսագրություն
--------------

Ծնվել է 1964 թվականի հուլիս 20-ին Մարտունու շրջանի Երանոս գյուղում։ Նախնական կրթությունը ստացել է տեղի միջնակարգ դպրոցում։ 1979-1985 թվականներին հեռակա կարգով սովորել ու ավարտել է Երևանի Խաչատուր Աբովյանի անվան մանկավարժական ինստիտուտի բանասիրական բաժինը։ 1980 թվականին ընդունվել է Ս. Էջմիածնի հոգևոր ճեմարան։ 1982-84 թվականներին ծառայել է խորհրդային բանակում, որից հետո ուսումը շարունակել ճեմարանում։ 1988 թվականի մայիսի 12-ին, ձեռամբ Տ.Հուսիկ արք. Սանթուրյանի, ձեռնադրվել է սարկավագ և նշանակվել «Ալեք և Մարի Մանուկյան» գանձատան տնօրեն։ 1989 թվականի մարտի 15-ին պաշտպանել է ավարտաճառ՝ «Եփրեմ Սսեցի Աջապահյան Կաթողիկոսի «Մեկնութիւն Յովանու Մարգարեի»» թեմայով։

1989 թվականի հունիսի 11-ին ձեռնադրվել է աբեղա։ 1989 թվականի օգոստոսի 25-ից նշանակվել է Սիսիանի Սբ. Հովհաննես եկեղեցու հոգևոր հովիվ։ 1990 թվականի մայիս 10-ից Ամենայն Հայոց Կաթողիկոս Ն.Ս.Օ.Տ.Տ.Վազգեն Ա-ի կողմից նշանակվել է Սյունյաց թեմի առաջնորդական փոխանորդ՝ Գորիս քաղաքում։ 1993 թվականի ապրիլի 3-ից նշանակվել է Արարատյան Հայրապետական թեմում՝ որպես առաջնորդական փոխանորդի օգնական և Սևանի ավազանի հոգևոր տեսուչ։ 1994 թվականի հունիսին մեկնել է Գերմանիայի Ռեգենսբուրգ քաղաք և վեց ամիս ուսանել տեղի աստվածաբանական համալսարանում։ 1994 թվականի հունիսի 3-ին պաշտպանել է վարդապետական թեզ՝ «Առաքել Սյունեցու «Ամենայն չար տաջելի է»» թեմայով։ 1994 թվականի դեկտեմբերից նշանակվել է Սևանյան դպրանոցի տեսուչ։ 1996 թվականի մայիսի 30-ից Ն.Ս.Օ.Տ.Տ. Գարեգին Ա Ամենայն Հայոց Կաթողիկոսի կողմից նշանակվել է Կոտայքի թեմի առաջնորդ և պաշտոնավարում է մինչ օրս։ 1997 թվականի հունիսի 15-ին ձեռամբ Գարեգին Ա. Ամենայն Հայոց Կաթողիկոսի ձեռնադրվել է եպիսկոպոս։

Պարգևներ
--------

2001 թվականի հուլիսի 18-ին ստացել է ՀՀ Կոտայքի մարզի Չարենցավան քաղաքի պատվավոր քաղաքացու կոչում։ 2009 թվականի փետրվարի 18-ին պարգևատրվել է Կոտայքի մարզպետի հուշամեդալով։ 2010 թվականի մարտի 26-ին ստացել է ՀՀ Կոտայքի մարզի Ծաղկաձոր քաղաքի պատվավոր քաղաքացու կոչում։ 2011 թվականի դեկտեմբերի 24-ին ՀՀ պաշտպանության նախարարի թիվ 1537 հրամանով պարգևատրվել է «ՀՀ Զինված ուժերի 20 տարի» հոբելյանական մեդալով։ 2013 թվականի հունվարի 23-ին ՀՀ պաշտպանության նախարարի թիվ 58 որոշմամբ պարգևատրվել է «Մարշալ Բաղրամյան» մեդալով։ 2013 թվականի փետրվարի 1-ին Ն.Ս.Օ.Տ.Տ. Գարեգին Բ Ամենայն Հայոց Կաթողիկոսի տնօրինությամբ նշանակվել է որպես ՀՀ Ոստիկանության հոգևոր պատասխանատու։

2013 թվականի հունիսի 6-ին ՀՀ Ոստիկանության պետի թիվ 1807 հրամանով պարգևատրվել է «Քննչական գլխավոր վարչության 50-ամյակի» շքանշանով։ 2014 թվականի ապրիլ 14-ի թիվ 1001-Ա հրամանով պարգևատրվել է «Օրենքի պատվար» մեդալով։ 2014 թվականի մայիսի 14-ին Ն.Ս.Օ.Տ.Տ. Գարեգին Բ-ի կողմից արժանացել է Արքության պատվի։ 2015 թվականի հունվարի 23-ին ՀՀ պաշտպանության նախարարի թիվ 45 որոշումով պարգևատրվել է «Անդրանիկ Օզանյան» մեդալով։ 2015 թվականի օգոստոսի 21-ին ստացել է ՀՀ Կոտայքի մարզի Աբովյան քաղաքի պատվավոր քաղաքացու կոչում։ 2017 թվականի հուլիսի 15-ին ՀՀ Ոստիկանապետի թիվ 1632 որոշմամբ պարգևատրվել է «Համագործակցության համար» մեդալով։ 2017 թվականի սեպտեմբեր 20-ին պարգևատրվել է Արցախի ազատության պայքարում կատարած հատուկ ծառայությունների համար «Մայրական երախտագիտության» մեդալով։ 2018 թվականի ապրիլի 5-ին պարգևատրվել է «Ոստիկանության 100 ամյակ» հոբելյանական մեդալով։

### Հարցազրույցներ

* «Անհայրենիք ադրբեջանական ու թուրքական ոսոխը կրկին իր յաթաղանը ուղղեց խաղաղասեր հայի կողմը»,
* «Ազգովի պետք է ծառայենք երկրի, պետության շահին՝ մի կողմ դնելով նեղ անձնական շահը»,
* «Մենք չենք կարող թույլ տալ, որ կրկնվի 1915 թվականի դեպքերը»։

### Տեսահարցազրույցներ

* ««Անդրանիկ Օզանյան» մեդալի առթիվ»
* «Ակունք գյուղի հոգեւոր-մշակութային կենտրոնի բացման արարողությունը»,
* «Սուրբ Պողոս եկեղեցու և Սուրբ Պետրոս մատուռի օծումը»,
* «Կոտայքի թեմի բազմազավակ ընտանիքները հյուրընկալվեցին Մայր Աթոռ Ս․ Էջմիածնում»,
* «Քահանայական ձեռնադրություն»,
* «Երեխաների աջակցության հիմնադրամի»,
* «Սննդի օգնություն կարիքավոր ընտանիքներին»։

Ծանոթագրություններ
------------------

1. ↑  «https://www.flib.sci.am». 1996. Վերցված է 2/2/2022-ին. `{{cite web}}`: External link in ``|title=`` (օգնություն)
2. ↑  «Տ. Առաքել արքեպիսկոպոս Քարամյան». *www.armenianchurch.org*. 2/2/2022. Վերցված է 2015-ին.
3. ↑  «ՀՈԳԵՎՈՐ ԱՌԱՔԵԼՈՒԹՅՈՒՆ».. 09.02.2013 17:07. Վերցված է 02.08.2022-ին. `{{cite web}}`: External link in ``|website=`` (օգնություն)
4. ↑  «https://www.youtube.com/». Աբովյան TV Լուրեր լրատվական. 2015 թ․ հունվարի 28. Վերցված է 02.08.2022-ին. `{{cite web}}`: External link in ``|title=`` (օգնություն)
5. ↑  «Անհայրենիք ադրբեջանական ու թուրքական ոսոխը կրկին իր յաթաղանը ուղղեց խաղաղասեր հայի կողմը». *www.iravunk.com*. Վերցված է 02.08.2022-ին.
6. ↑  «Ազգովի պետք է ծառայենք երկրի, պետության շահին՝ մի կողմ դնելով նեղ անձնական շահը». *newsmedia.am*. 25 Հուլիս, 2021. Վերցված է 02.08.2022-ին.
7. ↑  ««Մենք չենք կարող թույլ տալ, որ կրկնվի 1915 թվականի դեպքերը»». *newsmedia.am*. 20 Հոկտեմբեր, 2020. Վերցված է 02.08.2022-ին.
8. ↑  «Աբովյան TV Լուրեր լրատվական». *www.youtube.com*. Աբովյան TV Լուրեր լրատվական. 28.01.2015. Վերցված է 02,08,2022-ին.
9. ↑  «Opening of the Spiritual-Cultural center in the village of Akunq». *www.youtube.com*. Armenian Church. 2014 թ․ հունվարի 10. Վերցված է 02.08.2022-ին.
10. ↑  «Սուրբ Պողոս եկեղեցու և Սուրբ Պետրոս մատուռի օծումը». *www.youtube.com*. ShoghakatTVcompany. 02.07.2014. Վերցված է 02.08.2022-ին.
11. ↑  «Կոտայքի թեմի բազմազավակ ընտանիքները հյուրընկալվեցին Մայր Աթոռ Ս․ Էջմիածնում». *www.youtube.com*. ShoghakatTVcompany. 2019 թ․ դեկտեմբերի 24. Վերցված է 02.08.2022-ին.
12. ↑  «Կեչառիսի վանական համալիրում յոթ սարկավագներ ձեռնադրվեցին քահանա». *www.youtube.com*. ShoghakatTVcompany. 2018 թ․ հոկտեմբերի 8. Վերցված է 02.08.2022-ին.
13. ↑  ««Երեխաների աջակցության հիմնադրամի»». *www.youtube.com*. ShoghakatTVcompany. 2018 թ․ հունվարի 12. Վերցված է 02.08.2022-ին.
14. ↑  «Կոտայքի թեմում շարունակվում է սննդի փաթեթների օգնությունը կարիքավոր դարձած ընտանիքներին». *www.youtube.com*. ShoghakatTVcompany. 2020 թ․ հունիսի 3. Վերցված է 02.08.2022-ին.